'''TV som kulturelt forum''' er en medieteori, der mener, at fjernsynsmediet er i stand til at sammenknytte mennesker til hinanden og til samfundet og alt kan mere end bare overføre historier og [[Information|informationer]].<ref>[[Horace Newcomb]] og Paul Hirsch (1983). “Television as a Cultural Forum: Implications for Research.” ''Quarterly Review of Film Studies'' 8.3</ref> Horace Newcomb og Paul Hirsch, der fremsatte denne teori i 1983, var ikke så interesserede i, hvordan fjernsynet som samfundskraft var med til at påvirke offentlighedens holdninger eller smagsdomme. Deres fokus var tv som forum i den forstand, at fjernsynet var et sted for at fremsætte almene spørgsmål og overvejelser mere end en instans, der søgte at videreformidle bestemte holdninger. Medieforskeren Klaus Bruun Jensen indvender imidlertid, at da Newcomb og Hirsch fremsatte deres idéer og fjernsynet som ''et'' kulturelt forum, kunne de lige så godt have kaldt det ''det'' kulturelle forum, da tv på dette tidspunkt både i kommercielle og public service-henseender indtog en afgørende og central rolle i medielandskabet.<ref>Klaus Bruun Jensen (2018) "The Double Hermeneutics of Audience Research." ''Television & New Media''. 14. November.</ref>
Kultur Videnskab Humaniora Uddannelse